Νέα 48ωρη άδεια κατάφερε να εξασφαλίσει από τις φυλακές Βόλου ο Δημήτρης Κουφοντίνας, ο οποίος έχει καταδικαστεί σε 11 φορές ισόβια και 25 χρόνια κάθειρξη για συμμετοχή στη «17Ν».

Σύμφωνα με πληροφορίες, συνεδρίασε χθες το πειθαρχικό συμβούλιο της φυλακής και το αίτημά του έγινε, καθώς κρίθηκε ότι πληροί τις προϋποθέσεις του νόμου και ότι ήταν συνεπής κατά τις προηγούμενες άδειες που είχε δοθεί.

Υπενθυμίζεται ότι ο Δημήτρης Κουφοντίνας έχει λάβει άλλες τρεις 48ωρες άδειες από τις φυλακές Κορυδαλλού, πριν μεταχθεί στις αγροτικές φυλακές Βόλου, προκαλώντας σωρεία αντιδράσεων.